cyanic-selkie/wikianc huggingface dataset:
Fleury-devant-Douaumont
Fleury-devant-Douaumont es una comuna francesa, situada dins lo departament de Mòsa e la region de Lorena. Lo vilatge foguèt destruit en 1916 durant la batalha de Verdun e foguèt pas rebastit. Dempuèi, lo site de la comuna es vengut un luòc de memòria inabitat.
Geografia
La comuna se tròba dins lo bòsc de Verdun, a qualques quilomètres al nòrd-oèst de la vila eponima.
Comunas vesinas
400px|left||Distanças e posicion relativa
Saotron
Saotron en breton ( Sautron en francés) es una comuna francesa, situada dins lo departament del Léger Atlantic e la region dels Païses de Léger.
Saint-Appolinaire
Saint-Appolinaire en arpitan (Saint-Appolinaire en francés) es una comuna arpitana, situada dins lo departament de Ròse e la region de Ròse-Aups.
Comunas vesinas
400px|left||Distanças e posicion relativa
Font l'Estanh (mètro de Tolosa)
drecha|sens_quadre|240x240px drecha|sens_quadre|240x240px drecha|sens_quadre|240x240px L'estacion de la Font l'Estanh es una estacion de la linha A del mètro de Tolosa.
Presentacion
Lo bastiment de l'estacion es perassièr, de l'exterior, a l'estil dels ostals del quartièr.
Situacion
L'estacion es situada dins lo quartièr de la Font l'Estanh.
Rio do Oeste
Rio do Oeste es un es una vila de l'estat brasilièr de Santa Catarina.
Lochac e Montfand
Lochac e Montfand (Louchy-Montfand en francés) es una comuna deu Borbonés occitan situada dins lo departament d'Alèir e la region d'Auvèrnhe.
Comunas vesinas
400px|left|Distanças e posicion relativa
Istòria
La comuna resulta de la reünion de las ancianes comunas de Louchy e de Montfand en 1830.
Ranton
Ranton es una comuna peitavina, situada dins lo departament de Viena e la region de Novela Aquitània, ancianament de Peitau-Charantas.
Toponimia
Las atestacions ancianas son, per lhuec:
Jagdpanzer V
Lo Jagdpanzer V ò Jagdpanther es un caçaire de carris pesuc alemand de la Segonda Guèrra Mondiala.
Desvolopat a partir dau quadre dau Panther, èra destinat ai batalhons de carris pesucs dau frònt de l'Èst. Equipat dau poderós canon de 88 mm alemand, aviá un blindatge frontau espés e clinat capable d'arrestar la màger part deis obús tirats per lei carris aliats e sovietics ai distàncias normalas de combat. De mai, la velocitat que li donava lo motor dau Panther renforçava sa proteccion còntra lei tirs enemics. En revènge, aviá una talha tròp auta e èra vulnerable ai tirs còntra son blindatge laterau.
392 unitats foguèron produchas entre genier de 1944 e mai de 1945. En fòra d'operacions en Normandia e dins leis Ardenas, foguèron sustot utilizats còntra l'armada sovietica. Gràcias a sa mobilitat, sa proteccion e sa poissança de fuòc, foguèt considerat un dei melhors caçaires de carris de la guèrra. Après 1945, d'exemplaris subrevivents foguèron brèvament utilizats per d'armadas europèas avans d'èsser retirats dau servici avans la fin deis ans 1940.
Italo Calvino
Italo Giovanni Calvino Mameli, conegut coma Italo Calvino (Santiago de Las Vegas de La Habana, Cuba, 15 d'octobre de 1923 – Siena, 19 de setembre de 1985) foguèt un escrivan e partisan italian. Intellectual plan actiu dins lo mond politic, civil e cultural, arribèt a èsset un dels autors mai importants del Novecento. E mai se sas tendéncias literàrias principalas èran lo neorealisme o lo postmodernisme, Calvino servèt de longa cèrta distància e se desvolopèt un estil pròpri.
Entau País
Entau País qu'estó un partit politic occitanista fondat en 1988 e dirigit enter autes per David Grosclaude.
Sa disparicion que data de 1995.
Que reclamava mei de poder entà las regions e que hascó la promocion d'Estats Generaus dera Lenga dab la participacion de l'IEO, deu Partit Occitan, deu CREO e deus felibres.
Lo sòmi d'una nuèch d'estiu
vinheta|300x300px|Oberon, Titania e Puck amb las fadas dançant William Blake, v.  1786 Lo Sòmi d'una nuèch d'estiu (en anglés A Midsummer Night's Dream) es una comèdia de William Shakespeare. Foguèt escricha entre 1590 e 1597, contant los eveniments arribant pendent lo maridatge de Tesèu, lo duc d'Atenas, amb Ipolita. Compren las aventuras de quatre joves amoroses atenians a un grop de sièis actors amators (Los mecanistas) que son contrarotlats e manipulats per las fadas qu'abitan la forèst ont se passa en granda partida la pèça. La pèça es una de Shakespeare mai populara sus l'empont.
Intriga
La pèça consistís en quatre intrigas interconnectadas, ligadas per la nòça del Duc Tesèu d'Athens e la reina Amazona, Ipolita, que se situa al meteis temps dins lo bòsc e dins lo reialme de Fadariá, jos la lutz de la luna.
La pèça comença amb Ermia, qu'es amorosa de Lisandre, resistent a la demanda de son paire Egèu  d'esposar Demètri, amb que s'èra arrenjats per que se maride. Elena mentretant languís de Demètri sens retorn. Enrabiat, Egèu invòca una lei ateniana anciana al Duc Tesèu, qu'una filha deu se marridar amb lo demandaire causit pel sieu paire, o alara morir. Tesèu ofrís una autra causida: la castetat per sempre en adoracion de la divesa Artèmis coma monja.
Peter Quince e sos collègas actors Nick Bottom, Francis Flute, Robin Starveling, Tom Snout, e Snug envisatjan de realizar una pèça per la nòça del Duc e de la Reina, "la mai lamantabla comèdia e mòrt crudèla de Piram e Tisbèa". Quince legís los noms dels personatges e los destria als actors. Nick Bottom, que joga lo ròtle principal de Piram, es mai qu'entosiata e vòl dominar los autres se suggerissent d'esperel pels ròtles de Tisbèa, lo Leon, e Piram a l'encòp. Tanben serà lo Tirant e recita unas linhas d'Eracles. Bottom es mandat per Quince que jogue lo Leon de biais tan terrible que terrorizarà la duquesa e las damas pro per que lo Duc e los Lòrds los faga penjar. Quince acaba la reünion with "al casse del duc nos encontram". esquèrra|vinheta|La Querèla d'Oberon eTitania per Joseph Noel Paton Dins una intriga parallèla, Oberon, rei de las fadas, e Titania, sa reina, venguèron al bòsc près d'Atenas. Titania ditz a Oberon qu'envisatja de demorar fins a  qu'assitiguèt al maridatge de Tesèus e Ipolita. Oberon e Titania s'èra separats per que Titania refusava de donar son enfant cambiat indian a Oberon per l'utilizar coma "cavalièr" o "supòst", puèi que la maire de l'enfant èra una adoratitz de Titania. Oberon cerca a punir la desobesissença de Titania. Nomena Puck (Robin Goodfellow), son "foleton astuciós e filon", de l'ajudar a concoctar un chuc magic venent d'una pensada, que ven de blanca a porpra quand es tocada per la flecha de Cupidon. Quand la concoccion s'aplica sus las parpèlas d'una persona dormenta, la persona, al desrevelh, s'enamora del primièr vivent que percep. Demanda a Puck de trapar la flor amb l'esper de far que Titania s'enamore d'un animal del bòsc e alara de vergonha li abandone lo mainat indian. Ditz, "And ere I take this charm from off her sight,/As I can take it with another herb,/I'll make her render up her page to me."
Ermia e Lisandre s'escapan dins lo meteis bòsc dins l'espèr de fugir. Elena, desesperada de reconquerir l'amor de Demètri, li conta lo plan e lo seguís dins l'esper de tuar Lisandre. Elena de contunh fa d'avanças a Demètri, prometent de l'amar mas qu'Ermia. Pasmens, la rebuta amb d'insultas crudèlas contra ela. Çò vesent, Oberon ordona a Puck d'espandre del chuc magic de la flor sus las parpèlas del jove Atenian. Mas, Puck pren Lisandre per Demètri, avent vertadierament pas vist eles abans, e administra lo chuc a Lisandre dorment. Elena, venguda près d'el, lo derevelha per ensejar de determinar s'es dorment e mòrt. Arriba çò que se deu, Lisandre sul còp s'enamora d'Elena. Oberon que vei Demètri contunha seguir Ermia e s'enrabia. Quand Demètri s'endormís, Oberon manda Puck de s'ocupar d'Elena pendent qu'emmasca los uèis de Demètri. Al desrevelh, vei Elena. Ara, ambedos òmes son percaçat per Elena. Mas, es convencuda que los dos demandaires se trufan d'ela. Ermia es destimborlada de veire perque los amoroses l'abandonèron, e accusa Elena de raubar Lisandre luènh d'ela. Los quatre se querèlan l'un l'autre quitament Lisander e Demètri s'enrabian per saber una luòc pel dual que provariá quin mai ama Elena. Oberon ordona Puck d'alunhar Lisandre e Demètri e de levar l'encantament de Lisandre. Lisandre torna s'enamorar d'Ermia, pendent que Demètri contunha d'amar Elena. drecha|vinheta|Lo Sòmi d'una nuèch d'estiu by Charles A. Buchel Mentretant, Quince e sa banda de sièis trabalhadors ("grossièrs mecanistas", atal son descrich per Puck) an reglat l'interpretacion de lor pèça sus Piram e Tisbèa per la nòça de Tesèu e s'aventuran pel bòsc, près de la cabana de verdura de Titania, per la repeticion. Bottom es decobèrt per Puck, (lo nomenant d'un autre mot per borrica) transforma sa tèsta en un cap d'ase. Quand Bottom torna ont èra, los dos autres trabalhadors fugisson cridant de terror clamant que son trevats mai que la confusion de Bottom puèi qu'aquel a pas idèa de çò que se passèt. A l'atencion dels sieus amics, comença a cantar d'esperel. Titania, qu'aviá recebut la pocion d'amor, se desrevelhada pel cant de Bottom e sul còp se n'enamora. Li prodiga atencions e benlèu fa l'amor amb el. Alara qu'es en estat de devocion, Oberon pren l'enfant cambiat. Capitat la tòca, Oberon libèra Titania, ordona a Puck de levat lo cap d'ase de Bottom, e règla lo tot amb Elena, Ermia, Demètri e Lisandre que totes creson qu'avián somiat e qu'ara se desrevelhan. Puck distrai Lisandre e Demètri de se batre per l'amor d'Elena imitant lors voces e los menant endacòm. Fin finala, totes los quatres se trapan jaguts separats dorment dins la clarièra. Un còp dorments, Puck torna administrar la pocion a Lisandre, pretendent que tot se passarà coma cal de matin.
Desapareisson las fadas, e Tesèu e Ipolita arriban sus l'empont, d'ora un matin de caça. Desrevelha los amoroses, alara que Demètri pas mai ama Ermia, Tesèus passar enlà la demanda d'Egèu e prepara de maridatges gropats. Los amoroses decidisson que los eveniments de la nuèch seràn un sòmi. Après lor sortida, Bottom se desrevelha, e tanben decidís que deu èsser una experiéncia de sòmi "past the wit of man".
A Atenas, Tesèu, Ipolita e los amoroses e assistisson a la representacion de Piram e Tisbèa dels travalhadors. Los actors fan un jòc tan terrible que los invitats s'espotisson de rire coma s'èra una comèdia, e totes se van jaire. Enseguida, Oberon, Titania, Puck, e d'autras fadas intran, e benesisson l'ostal e los ocupants de benastre. Fin finala los autres personatges se'n van, Puck alara se desencusa e suggerís al public que venon far l'experiéncia benlèu de pas qu'un sòmi.
Fonts e datas
vinheta|Lo Sòmi d'una nuèch d'estiu acte IV, scèna I. Gravadura d'una pintura per Henry Fuseli, publicada en 1796 Se sap pas exactament quand A Midsummer Night's Dream foguèt escrich e jogada pel primièr còp, mas las basas tematicas rebaton e fan alusion a Epithalamion de Edmund Spenser, mai sovent datat de 1595 o començament de 1596. Foguèt teorizat que la pèça seriá estat escricha per una nòça aristocratica, d'autres suggerisson que seriá escricha per la Reina per festejar lo jorn de la Sant Joan. Existís pas de pròva d'aquela teoria. Que que siá, seriá estat jogat al The Theatre e, mai tard, The Globe. Se pensa qu'es pas una traduccion o adaptacion d'una òbra precedenta, las inspiracions serián las metamorfòsis d'Ovidi e The Knight's Tale de Chaucer. Segon John Twyning, l'intriga dels amoroses subissent un procés pel bòsc es un salhent al biais de Der Busant, un poèma de Middle High German.
Segon Dorothea Kehler, lo periòde d'escritura seriá 1594 e 1596. Volent dire que Shakespeare aviá ja acabat Romeo and Juliet e començat The Merchant of Venice. La pèça aparten a al començament del periòde mejan de l'autor, quand Shakespeare se centrava sul lirisme de son òbra.
Carnavalenc
A l'encòp David Wiles (universita de Londres) e Harold Bloom (Universitat de Yale) faguèron la lectura de la pèça son los tèmas del carnavalenc, la bacanala, e saturnala. En 1998, David Wiles escrich: "Lo punt de partença de la mèuna analisi serà la proposicion que fasèm l'experiéncia de A Midsummer Night's Dream coma lo tèxte d'una partida istorica d'un carnaval aristocratic. Foguèt escrich per una nòça, es una partida de l'estructura festiva d'una nuèch de nòça. Lo public qu'assistís a la pèça dins un teatre dins lo meses seguents ven de participants indirèctes d'un festenal aristocratic de que foguèron exclusits fisicament. Mon intension serà de mostrar fins a que la pèça es integrada dins la celebracion istorica especifica de la classa sobeirana."
Amor
vinheta|Ermia e Lisandre de John Simmons (1870) David Bevington argüís que la pèça presenta lo costat escur de l'amor. Escriu que las fadas fa enlusir l'amor enganant los amoroses e aplicant per l'amor una pocion suls uèis de Titania, la forçant de s'enamorar d'un ase. Pel bòsc, ambedos parelhs son preses dins lo problèmas. Ermia e Lisandre son ambedos encontrats per Puck, que dona un relèu comic dins la pèça enganant los quatres amoroses pel bòsc. Pasmens, la pèça fa tanben allusion a de tèmas serioses. A la fin de la pèça, Ipolyta e Tesèu, esposes astrucs, assistisson a la pèça sus d'amoroses malastrucs, Piram e Tisbèa, e son capables de ne gausir e de'n rire. Elena e Demètri son ambedos ingnorants del costat escur de lor amor, completament inconscient de que se seriá passat pendent los eveniments de la nuèch.
Problèma amb lo temps
I a un diferent sus l'escenari de la pèça qu'es citat d'en primièr per Tesèu: "four happy days bring in another moon". L'episòdi del bòsc alara se debana pendent una nuèch sens luna, mas Lisandre afirma qu'aurà pro de lutz en plena nuèch per escapar puèi que lo rosal sul pelenc bilhava. Tanben, dins la scèna seguenta, Quince afirma que quand repetan a la lutz de la luna, çò que crèa un vertadièra confusion. Es possible que la luna sortiguèt pendent la nuèch permetent a Lisandre d'escapar a la lutz de la luna e pels actors de repetar, puèi l'episòdi del bòsc se debana a l'escur sens lutz de luna. La declaracion de Tesèu pòt tanben èsser interpretat coma significant «quatre jorns abans lo mes seguent". Una autra possibilitat es, puèi que cada mes i a gaireben quatre nuèchs consecutivas que la luna se vei pas tan pròcha del soleh dins lo cèl es (las doas nuèchs precedentas lo moment de la luna novèla, seguent per las doas seguentas), es possible que siá un biais liminal per "escur de la luna" periòde plan de possibilitat magicas. Es çò que dich Ipolita dins las linhas d'obertura " And then the moon, like to a silver bow New-bent in heaven, shall behold the night Of our solemnities." ; lo prim creissent de la luna essent la marca del retorn de luna novèla dins lo cèl cada mes. La pèça tanben entrelaça la velha del Solstici (Midsummer) del títol, mai tard l'idèa de la confusion del temps e de la sason. Ven evident quand Tesèu comenta a unes dels joves dorments, que' "observan Lo rite de Mai" (Acte 4, Scèna 1).
Pèrda d'identitat
esquèrra|vinheta|Edwin Landseer, Scèna de A Midsummer Night's Dream. Titania e Bottom (1848) Maurice Hunt, (Departament d'anglés a la Baylor University), escriu sul fosc sus las identitats de fantasia e realitat dins la pèça fa possible " l'amable, langor narcotica associat a las fadariás de la pèça". Insistissent sul tèma quitament sus la localizacion de la pèça, Shakespeare prepara l'esperit del lector d'acceptar la realitat fantastica de mond de fadariá e sos eveniments. Tanben sembla èsser l'axe a l'entorn de que los conflictes de la pèça se debanan. Hunt suggerís qu'es la trencadura de las identitats individualas que mena lo conflicte central de l'istòria. Es la querèla entre Oberon e Titania, basada sus una deca de reconeissença de l'autre dins lors relacions, que mena lo rèsta del drama dins l'istòria e ven dangierós pels autres amoroses de se trobar pas a causa del treble de la Natura causat per la disputa de fadariá. Del meteis, aquela deca per identificar e destriar es çò que mena Puck a s'enganar suls amoroses pel bòsc, plaçant lo chuc de la flor suls uèis de Lisandre puslèu que sus aqueles de Demètri.
Victor Kiernan, un savent e istorian marxista, escriu qu'es pel màger benefici de l'amor qu'aquela pèrda d'identitat se realiza e que los personatges individuals son fach per sofrir en consequéncia: "Èra lo culte de l'amor mai extravagant que bat las personas sensiblas fins a l'irracional, e tanben a d'efièchs doptoses suls sieus companhs". Crei que las identitats dins la pèça son pas vertadierament perdudas mas mescaladas entre elas per crear una mena de treble que lo destriament ven gaireben impossible. Es entrainada per un desir de ligams novèls e mai biaisuts entre los personatges d'enfrentar lo mond estranh dins lo bòsc, quitament dins las relacions tan diferentas e d'aparéncia irrealistas coma l'amor brèu entre Titania e Bottom: "Èra la fòrça de la marèa d'aquel besonh social que dona l'energia a las relacions".
Lo savent en estetica David Marshall mena aquel tèma mai luènh notant que la pèrda d'identitat atenh la cima dins la descripcion dels mecanistas e lors apropriacions d'autras identitats. Descrivent los mestièrs dels actors de la pèça, escriu "Dos fustièrs, dos amolaires, un teissièr e un sartre. Totes assemblan çò qu'es escampilhat o reparan çò qu'es usat, trencat, o esquiçat". Dins l'opinion de Marshall, la pèrda de l'identitat individuala pas sonque d'especificitat fosca, crei d'identitats novèlas trapadas la comunautat, çò que Marshall punta pòt èsser la dralha per comprene las opinions de Shakespeare sus l'amor e lo maridatge. Encara, los mecanistas comprenon aquel tèma puèi que prenon las particularitats individualas per la performança de grop dins Piram e Tisbèu. Marshall remarca que "Èsser un actor es se doblar e divisa d'esperse, per se descobir las doas partidas: a l'encòp Se e non Se, a l'encòp partida e non partida". Afirma que los mecanistas jos cadun dels personatges, subretot d'entre los amoroses, a un sens de fixar l'identitat individuala pel mai gran benefici del grop o dels parelhs. Sembla que lo desir de pèrdre son individualitat e trobar l'indentitat dins l'amor de l'autre es çò que mòu suavament los eveniments dins A Midsummer Night's Dream. <sup class="noprint Inline-Template Template-Fact" style="white-space:nowrap;">
Ambiguïtat sexuala
esquèrra|vinheta|Lo desrevelh de Titania, la reina de Fadariá Dins son ensag "Preposterous Pleasures: Queer Theories and A Midsummer Night's Dream", Douglas E. Green explora d'interpretacions possiblas d'una sexualitat alternativa que se trapa dins lo tèxte de la pèça, en juxtaposicion de la mòrs socialas prescrichas de la cultura al temps ont la pèça foguèt escricha. Escriu que son ensag "torni pas (cerqui pas) a descriure A Midsummer Night's Dream coma una pèça gai mas puslèu explora unas de las sieunas 'significacions omoeroticas' ... moments de salhent e rompedura 'queer' dins aquela comèdia de Shakespeare". Green afirma que considèra pas Shakespeare essent un "radical sexual", mas que la pèça presenta un "mond capvirat" o de "vacanças temporàrias" qu'acomoda o negocia lo "malcontentament de la civilizacion", que alara que se resòlv coma cal dins la conclusion de l'istòria, se resòlv pas plan dins la vida reala. Green escriu que los "elements sodomitas", "omoerotics", "lesbians", e tanben "eterosexualitat compulsiva" dins l'istòria se deu considerar dins lo contèxte de la "cultura del començament de l'Anglatèrra modèrna" coma un comentari sus " la rigiditat estetica de la forma comica e las ideologias politicas de l'òrdre dominant". Los aspèctes de l'ambiguïtat sexuala e dels conflicte de genres dins l'istòria son tanben dins los ensags Shirley Garner e William W.E. Slights mai que los personatges son jogats per d'actors mascles.
Feminisme
vinheta| Velha de nuèc d'estiu per Edward Robert Hughes v. 1908 La dominacion mascla es un element tematic de A Midsummer Night's Dream. Dins A Midsummer Night's Dream, Lisandre e Ermia s'escapan pel bòsc per una nuèch ont seràn pas jos las leis de Tesèu e Egèu. A lor arribada a Atenas, los parelhs son marridats. Lo marridatge sembla èsser lo darrièr compliment per una femna alara que los mascles pòdon seguir lor dralha e far d'autras causas e prene de receneissença sociala. Dins "The Imperial Votaress", Louis Montrose insistís suls ròtles dels genres mascle e femne e de las normas presentas dins la comèdia en ligam amb la cultura elisabetana. Dins la referéncia del triple maridatge, dich, "La conclusion festiva dins A Midsummer Night's Dream depend del succés d'un procediment que l'ufan fenenin e lo poder manifeste de las guerrièras Amazonas, las maires possessivas, las esposas insomesas, e las filhas caputadas son plaçats jol contraròtle dels lòrds e esposes." Dich que la consumacion del marridatge es cossí lo poder sus una femna cambia de man del paire cap a l'espós. Lo ligam entre las flors e la sexualitat femenina es afirmat. Lo chuc emplegat per Oberon pòt èsser vist coma simbolizant la sang menstruala coma la sang rajanta de las verges. Alara que la sang menstruala representa lo poder femenin, la sang rajanta del primièr acte sexual representa lo poder dels òmes sus las femnas.
Pasmens i a de moments dins la pèças, que lo contraròtle patriarcal es abscent. Dins son libre Power on Display, Leonard Tennenhouse dich que lo problèma dins A Midsummer Night's Dream es lo problèma que l' "autoritat venguèt arcaïc". La lei Ateniana que demanda que la filha morisca se realiza pas lo vòt del paire es desueta. Tennenhouse fa lo contrasta entre la règla patriactala de Tesèu a Atenas amb Oberon dins la carnavalenca Fadariá. Lo desòrdre de las tèrras de fadariá s'opausa completament al mond d'Atenas. Afirma que pendent los temps de carnaval e festenal, lo poder mascle es trencat. Per example, çò qu'arriba als quatres amoroses pel bòsc e dins lo sòmi de Bottom representa lo caòs al respècte de l'òrdre politic de Tesèu. Pasmens, Tesèu castiga pas los amoroses desobesissents. Segon Tennenhouse, per pardonar los amoroses, destria la lei del patriarc (Egèu) d'aquela del monarc (Tesèu), creant doas dralhas per l'autoritat. Aquel destriament pòt s'aplicar al temps d'Elisabèt I, que los monarcs èran vists coma avent doas mena  de còs: lo còs natural e lo còs politic. La quita succession d'Elisabèt representa a l'encòp la dralha del patriarc e la dralha del monac: (1) lo vòt de son paire qu'establís que la corona passará a ela e (2) lo fact qu'èra la filha del rei.
Religiós
Es plan establit que per dos sègles Puck e Robin Goodfellow son dos noms pel demòni dins lo folclòre anglés. Cena argüís que lo personatge 'Paret' jogat per Snout representa la separacion qu'existís entre la Tèrra e lo Paradís que casarà lo jorn de l'Apocalipsi. Piram e Tisbèa son una alegoria de la Renaissança per Jèsus e la Glèisa, e la font dels noms Pèire (la pèira), e Codonh (pèira de conh) suggerisson sant Pèire. Mai, la pèça dins la pèça pòt èsser una satira religiosa.
Notas
<references group="Trad."/>
Alcan
thumb|250px|Estructura quimica de l'alcan mai simple, lo metan
Anhée
Anhée es una comuna de la província bèlga de Namur dins la Valonia.
Alcan
Un alcan es un idrocarbur saturat compausat solament per d'atòms de carbòni e d'idrogèn units per de liames covalents. An pas de liames dobles, triples, ni aromatics. La formula quimica generala deis alcans es CnH2n+2.
Alcans linears
Son leis alcans ambé la formula generala.
Per exemple: metan (CH4) • etan (C2H6) • propan (C3H8) • butan (C4H10) • pentan (C5H12) • exan (C6H14) • eptan (C7H16) • octan (C8H18) • nonan (C9H20) • decan (C10H22) •
Alcans ramificats
Son leis alcans amb un esquelet de carbòni que se dessepara dins de direccions diferentas.
Rio do Campo
Rio do Campo es un es una vila de l'estat brasilièr de Santa Catarina.
Voisey
Voisey es una comuna francesa, situada dins lo departament de la Nauta Marna e la region de Champanha-Ardena.
Geografia
Voisey A banhat per dos ruisseaux #qu'adaigan los coteaux antany rics en vinhas (fòrça pauc subsisteixen uèi) e en pâturages, lo Madrid e lo Grattery  fusionan a la sortida del vilatge per formar un afluent del Amance, lo Moulerupt. Dels vasts bòsques, Voisey a tot d'un vilatge de campanha
Voisey est baignée par deux ruisseaux qui arrosent les coteaux autrefois riches en vignes (très peu subsistent aujourd'hui) et en pâturages, le Madrid et le Grattery  fusionnent à la sortie du village pour former un affluent de l'Amance, le Moulerupt. Des vastes forêts, Voisey a tout d'un village de campagne
Comunas vesinas
400px|left||Distanças e posicion relativa
Châtillon-en-Bazois
Châtillon-en-Bazois es una comuna francesa, situada dins lo departament de la Nièvre e la region de Borgonha Franca Comtat.
Comunas vesinas
400px|left||Distanças e posicion relativa
Federacion Anarquista Comunista d'Occitània
vinheta|alt=|200x200px|[[Bandièra del movement.]] La Federacion Anarquista Comunista d'Occitània o FACO era un movement politic occitan, de tendéncia anarquista, fondat en 1969 per Gui Maslobier. Publiquet de 1970 a 1975 'na revuda "iregulomadària", Occitanie Libertaire (títol en francés, títol en occitan a partir dau numèro 4: Occitania libertaria, ISSN 1144-4517).
René Cassin
René Cassin, nascut lo 5 d'octobre de 1887 a Baiona e mòrt lo 20 de febrièr de 1976 a París, foguèt un jurista, diplomat e òme politic francés.
Membre del governament de la França Liura pendant la Segonda Guèrra Mondiala, foguèt un dels autors de la Declaracion Universala dels Dreches Umans en 1948, vicipresident del Conselh d’Estat de 1944 a 1959, e president de la Cor Europèa dels Dreches Umans de 1965 a 1968. En 1968, recebèt a l'encòp lo Prèmi Nobel de la Patz e lo Prèmi dels Dreches Umans de las Nacions Unidas.
Pont-en-Royans
'Pont-en-Royans' (nom francés; lo nom occitan es pas documentat) es una comuna occitana dau Daufinat, situaa dins lo departament d'Isèra e la region d'Auvèrnhe-Ròse-Aups, ancianament de Ròse-Aups.
Comunas vesinas
400px|left|Distanças e posicion relativa
Wingen-sur-Moder
Wingen an der Moder en alemannisch (Wingen-sur-Moder en francés) es una comuna francesa del departament del Bas Ren e de la region d'Alsàcia.
Umberto Giordano
thumb|Umberto Giordano retrachat en 1896 per Gaetano Esposito Umberto Menotti Maria Giordano (Foggia, 28 d'agost de 1867 - Milan, 12 de novembre de 1948) foguèt un compositor italian. Excellèt dins la creacion d'opèras e mantuna de sas òbras capitèron de s'installar dins lo repertòri internacional.
Russia
Russia, oficialament la Federacion de Russia, es un estat europèu e asiatic qu'es a l'ora d'ara lo país pus estendut de la planeta damb una superficia d'aperaquí 17 milions de quilomètres carrats. Sa populacion èra estimada a 146 milions d'abitants en 2021. Sa capitala es Moscòu e sa lenga oficiala lo rus. Es l'eiretier dau Principat de Moscòu, de l'Empèri Rus e de l'Union Sovietica.
Lo país a de ressorsas fòrças importantas ai nivèus miniers e energetics. Pasmens, en causa de sa posicion geografica, tèn tanben un clima fòrça freg e lei comunicacions son relativament malaisadas dins certanei regions. Coma eiretier de l'URSS, la Federacion de Russia a conegut una crisi economica grèva a la fin dau sègle XX.
Dins aquò, una òbra importanta de redreiçament a començat dempuei leis annadas 2000 e lo país es tornarmai una poissança economica importanta. De mai, gràcias ais arsenaus sovietics, Russia tèn tanben una dei premiereis armadas mondialas e lo premièr arsenau nuclear mondiau. Entre 2008 e 2014, comença una novèla expansion territoriala au detriment de Georgia e d’Ucraïna.
Istòria
La premiera civilizacion coneguda sus lo territòri rus, aquela dei corgans, se desvolopèt a partir de 4,000 avC dins lo sud de Russia e en Asia Centrala. Vèrs 2,000 avC, un pòble indoeuropèu, lei Cimeris, ocupèt un ensems important de territòris situats entre Polonha e China orientala. Vèrs 1,000 avC, lei regions entre lei fluvis Dnièstre e Vòlga foguèron ocupadas per un autre autre pòble indoeuropèu dich Escites. Fondèron un ensems d'estats pauc estructurats — leis Escites èran principalament de nomadas — que dispareguèron entre lei sègles III e II avC. Foguèron remplaçats per lo pòble dei Sarmates qu'èran pereu un pòble nomada d'origina eurasiatica.
A partir dau sègle IV, de pòbles germanics s'installèron dins lei regions occidentalas coma lei Gòts en Ucraïna mentre que lei territòris asiatics intrèron dins l'Empèri dei Huns. Aqueu darrier foguèt capable de s'estendre vèrs l'oèst entraïnant la migracion d'unei pòbles germanics vèrs l'Empèri Roman. Pasmens, sa manca d'organizacion e son extension entraïnèt sa disparicion après la mòrt dau rèi Atila en 453. Lei regions occidentalas de Russia foguèron conquistadas per leis Avars au sègle VII. Deguèron rapidament faciar l'arribada dei Kazars e la montada en poissança deis eslaus que s'establiguèron pauc a pauc en Russia Europèa a partir de Bielorussia.
A partir de 1226, lei principats russas deguèron faciar leis invasions mongòlas que van pauc a pauc conquistar la màger part dau continent asiatic e de Russia. Lei senhors rus foguèron desfachs e un nombre important de vilas, coma Kiev o Moscòu, foguèron cremadas. Lei principats foguèron pas dirèctament ocupadas mai venguèron vassalas de l'Empèri Mongòl e deguèron pagar de tributs regulars.
Aqueu sistèma va durar tres sègles fins a l'afondrament dau Khanat de l'Òrda d'Aur. Aguèt una influéncia majora sus lo desvolopament de Russia. De'n premier, au nivèu religiós, l'islamizacion d'una partida importanta dei pòbles rus e l'installacion de pòbles turcs generalament musulmans va entraïnar lo renfòrçament de la Glèisa Ortodòxa dins lei territòris eslaus non o pauc islamizats. Au nivèu militar, lei senhors rus adoptèron l'organizacion mongòla basada sus de comunicacions rapidas, la levada de tropas importantas e l'usatge generalizat de la cavalariá leugiera. Enfin, au nivèu culturau, la lenga russa poguèt s'enriquir de divèrsei mòts d'origina mongòla.
Sota la dominacion mongòla, lei sègles XIII-XVI foguèron caracterizats per lo desvolopament dau principat de Moscòu que va capitar de vencir lei Mongòls e de venir independent. Per se legitimar, sei senhors se presentèron coma lei successors dau principat de Kiev. Aquò li permetèt de fondar un estat poderós que va venir lo centre de Russia. Pasmens, lo procès de renfòrçament dau principat de Moscòu foguèt l'òbra d'una dinastia de senhors politicament abils per esplechar a son profiech lei divisions entre lei principats e lei republicas russas. En 1485, lo prince Ivan III èra sensa rivau e poguèt prendre lo títol de « Sobeiran de tota la Rus' » e se presentar coma lo successor dirècte dei princes de Kiev.
A la fin dau sègle XVI, la disparicion de la dinastia au poder entraïnèt una crisi intèrna que va s'acabar en 1613 quand la dinastia Romanov prenguèt lo contraròtle dau país. Aquela dinastia va modernizar l'estat e fondar l'Empèri Rus gràcias a una politica d'expansion militara e coloniala. Ai sègles XVII e XVIII, Russia venguèt donc una poissança europèa majora. Aquela òbra acomencèt amb lo rèine de Pèire lo Grand (1682-1715). D'efèct, après una guèrra lònga e acarnada còntra Suècia, Russia i obtenguèt tornarmai un accès a la Mar Baltica que li permetèt de comunicar amb lo rèsta d'Euròpa. Puei, sota lo rèine de Catarina II de Russia (1762-1796), l'Empèri Rus conquistèt la region au nòrd de la Mar Negra après una victòria còntra l'Empèri Otoman e lo Khanat de Crimèa. Russia participèt tanben ai partiments de Polonha puèi ai guèrras còntra la Revolucion Francesa e l'Empèri de Napoleon I. Maugrat de desfachas importantas (Austerlitz, Friedland), l'armada russa capitèt d'arrestar l'invasion francesa de 1812 e aguèt un ròtle de remarca dins la desfacha finala de Napoleon.
Lei sègles XVII, XVIII e XIX foguèron caracterizats per la perseguida d'una politica d'expansion russa vèrs l'èst que va entraïnar la formacion d'un estat fòrça estendut dins lo nòrd dau continent asiatic. Aquò foguèt permés per divèrsei procès :
Pasmens, dins lo corrent de la segonda mitat dau sègle XIX, l'Empèri Rus declinèt deguèt faciar de crisis economics intèrnas grèvas. De mai, foguèt pas capable de rivalizar amb lei nivèus economics o tecnologics agantats per lei país d'Euròpa Occidentala. La Premiera Guèrra Mondiala, fòrça saunosa per lei Rus, va accelerar l'afondrament dau regime que dispareguèt en 1917. Una seguida de revòutas dins l'armada e lei vilas principalas entraïnèron l'abdicacion dau tsar Nicolau II e la formacion d'un Govèrn Provisòri.
Après l'afondrament dau regime dei tsars, lo Govèrn Provisòri deguèt tanben faciar rapidament de dificultats importantas e foguèt rebutat per lei Bolchevics que fondèron un regime comunista. Atacats per lei partisans de l'Empèri e dau Govèrn Provisòri, lei Bolchevics capitèron de resistir e foguèron venceires après una tièra de batalhas menadas entre 1918 e 1924. Fondèron alora una federacion a partir dei pòbles presents dins l'Empèri. Dicha Union Sovietica, aquela federacion èra basada sus la dictatura dau proletariat.
Après la mòrt de Lenin, sei successors se bateguèron entre elei per lo poder. Ïosif Stalin venguèt finalament lo cap de l'Union Sovietica e eliminèt rapidàment seis advèrsaris o seis aliats ancians. Establiguèt un regime fòrt e centralizat basat sus lo desvolopament economic e la repression deis oposants. Après una crisi economica grèva causada per la collectivizacion dei tèrras agricòlas au començament deis annadas 1930 (faminas d'Ucraïna), aquela politica permetèt de crear una industria poderosa. En 1939, l'URSS participèt au partiment de Polonha amb Alemanha e un acòrd de non agression foguèt signat amb Berlin. Lei sovietics ocupèron pereu lei país baltas e ataquèron Finlàndia. Maugrat de dificultats importantas causadas per lei combats ivernencs, capitèron d'obtenir una rectificacion favorabla dei frontieras entre lei dos país.
Pasmens, en 1941, l'Union Sovietica foguèt a son torn atacada per sospresa per leis alemands. Mau preparats e mau comandats, lei Sovietics perdiguèron de milions d'òmes e una quantitat gròssa d'armaments avans d'arrestar l'ofensiva alemanda a la fin de 1941. En 1942, una ofensiva alemanda novèla entraïnèt la pèrda de plusors territòris suplementaris e lo començament de la batalha de Stalingrad. Acabat en febrier de 1943, aqueu combat foguèt lo tornant de la guèrra : una armada alemanda i foguèt enceuclada e anientada. De 1943 a 1945, l'Armada Roja avancèt alora pauc a pauc e l'oèst. En abriu-mai de 1945, lei Sovietics prenguèron Berlin e ocupèron la mitat orientala d'Euròpa i installant de regimes favorables ais interès de Moscòu.
En URSS, la politica de Mikhaïl Gorbachov per liberalizar la societat sovietica entraïnèt lo revelh de fòrças centrifugas coma lo nacionalisme de divèrsei pòbles menaçant l'unitat de la federacion (estats baltics, Ucraïna...) o la posicion de partit unic dau Partit Comunista de l'Union Sovietica. A la fin de 1991, un còp d'estat mancat menada per lei caps conservadors e lei partisans d'una URSS unificada entraïnèt la dissolucion deis institucions principalas dau poder sovietic puei dirèctament aquela de l'Union.
Russia, sota lo nom de Federacion de Russia, venguèt donc oficialament independenta de l'Union Sovietica en decembre de 1991. Dins lei fachs, coma lo país èra la basa de l'Union, foguèt considerat coma l'eiretier de l'URSS e obtenguèt la posicion d'aquela darriera dins leis institucions internacionalas. Pasmens, la transicion entre leis economias comunistas e capitalistas, lo nivèu tecnologic feble e una corupcion fòrça importanta entraïnèt un afebliment dau país dins leis annadas 1990. La desfacha militara pendent la premiera guèrra de Chechenia marquèt aqueu afebliment. Russia deguèt donc abandonar lo ròtle de poissança mondiala de l'URSS. Lo redreiçament acomencèt a partir dau començament dau sègle XXI sota la direccion de Vladimir Poutin vengut president en 1999. Marcat per un regime presidenciau fòrt, la politica d'aqueu darrier es caracterizada per una creissença economica importanta basada sus leis exportacions d'idrocarburs e de matèrias premieras, un renfòrçament de l'autoritat dau govèrn centrau, la repression deis oligarcs opausats a la politica novèla e la restauracion de ligams amb una partida deis aliats ancians de l'URSS.
Localizacion e frontieras
Lo territòri rus se situa en Euròpa orientala e dins lo nòrd dau continent asiatic. Es compausat d'un blòt continentau principau completat per lo territòri de Kaliningrad situat au nòrd de Polonha e per divèrseis illas situats au nòrd o au nord-èst d'Asia. Va dei Mars Balticas e Negras a l'oèst, a l'Ocean Artic au nòrd e a l'Ocean Pacific a l'èst. Russia tèn de frontieras terrèstras amb seize país que son Norvègia (196 km), Finlàndia (1,313 km), Estonia (290 km), Letònia (292 km), Bielorussia (959 km), Lituania (227 km), Polonha (432 km), Ucraïna (1576 km), Georgia (723 km), Azerbaitjan (284 km), Cazacstan (6,846 km), China (3,645 km), Mongolia (3,441 km) e Corèa dau Nòrd (19 km). Tèn tanben doas frontieras amb leis estats separatistas d'Abcazia e d'Ossetia dau Sud.
Geografia fisica
thumb|right|Topografia dau relèu de Russia.
Lo territòri de Russia es magerament compausat de plans dominats per d'estèpas au sud, de forèsts au nòrd e de tondras de lòng dei ribas de l'Ocean Artic. Leis ensems montanhós principaus son lo Caucàs au sud-oèst, lei monts d'Altai au sud, lei monts de Verkhoiansk a l'èst, la cadena volcanica de Kamchatka egalament a l'èst e l'Oral au centre.
Mai de 100,000 rius e fluvis son situats sus lo territòri rus. Certanei fan partida dei rius terrèstres pus importants coma la Volga, l'Ienissei, l'Ob, la Lena e l'Amor. Son caracterizats per d'aumentacions gròssas de lor debit au començament de l'estiu. Existís tanben de lacs continentaus grands coma lo lac Baikal, lo lac Ladoga o lo lac Onega.
Clima
La màger part dau país se situa au nòrd de la latitud 60° e lei montanhas dei frontieras sud (Altai, Caucàs...) limitan lo desplaçament dei massas d'èr dempuei lo sud. En revènge, lei plans dau nòrd permeton ai massas d'èr polaras d'intrar prefondament dins lei regions continentalas. La temperatura mejana de Russia es donc negativa (-5,5°C) amb de variacions importantas entre l'ivèrn e l'estiu.
Ansin, lo clima rus es caracterizat per l'existéncia de doas sasons principalas, l'ivèrn e l'estiu, e per de primas e d'automnes fòrça corts. La transicion entre temperaturas autas e frejas es donc fòrça rapida. Lei mes pus fregs son genier per lei regions continentalas e febrier per lei regions maritimas. La temperatura minimila demenís d'oèst en èst amb l'altitud. Per una latitud similara, va de -8°C a Sant Petersborg fins a -43°C a Iakotsk. La temperatura istorica pus freja foguèt mesurada a Verkhoiansk (-70°C). Lo sòu de certanei regions nordicas tèn una temperatura negativa permanenta. Lo mes pus caud es generalament julhèt e la temperatura mejana de l'estiu es de 20°C. Pasmens, pòu agantar mai de 38°C dins lei regions continentalas sud.
Lei precipitacions son limitats per l'aspèct continentau dau clima. A l'oèst, se pòu mesurar 600 mm dins lei regions balticas e 525 mm a Moscòu. A l'èst, se pòu mesurar 425 mm a Novossibirsk.
Forma de l'Estat
L'organizacion de l'estat rus es dirigida per la Constitucion de 1993 que definís Russia coma una republica presidenciala. Elegit au sufragi universau dirèct per sièis annadas, lo President es lo cap de l'Estat e de la Nacion e tèn una influéncia gròssa sus lo rèsta deis institucions. Lo poder executiu es dirigida per lo Premier Ministre qu'es lo cap dau govèrn. Lo poder legislatiu es tengut per lo govèrn e per lei doas chambras de l'Assemblada federala de la Federacion de Russia. Aquela darrier es compausada de la Doma d'Estat (450 deputats elegits au sufragi universau dirèct) e dau Consèu de la Federacion (166 representants dei regions de la Federacion). Enfin, lo poder judiciari es devesit entre tres brancas regardadas per leis afaires constitucionaus, penaus e comerciaus. La Constitucion russa assegura l'egalitat dei ciutadans en fàcia de la lèi, l'independéncia dei jutges e lo drech deis acusats de se defendre. Pasmens, l'aplicacion d'aquelei drechs dèu regularament faciar l'influéncia dau poder executiu.
Au nivèu federau, divèrsei regions tènon d'autonòmia mai o mens importantas amb d'institucions pròprias. Aquelei regions son generalament centrats a l'entorn d'un pòble particular. La coabicion entre Rus e pòbles locaus es generalament pacifica mai pòu de còps èstre fòrça malaisadas o ostilas (Chechenia...). Pasmens, dempuei lo començament deis annadas 2000, lo poder centrau assaia de limitar leis autonomias localas.
Simbòls de l'Estat
thumb|right|Armoriaus de Russia.
Cleofonte Campanini
thumb|250px|Cleofonte Campanini a l'entorn de 1907 Cleofonte Campanini (Parma, 1 de setembre de 1860 – Chicago, 19 de decembre de 1919) foguèt un director d'orquèstra italian. Amb son fraire, lo tenòr Italo Campanini, coneguèt un grand succès als Estats Units a la debuta del sègle XX. Èra maridat amb la soprano Eva Tetrazzini.
Russia
Organizacion territoriala
Russia es una federacion constituida de 83 "subjèctes federals" mai o mens autonòms. Cada subjècte manda dos representants au Consèu de la Federacion. La preséncia d'un nombre fòrça important de pòbles sus lo territòri rus e l'eiretatge istoric an entraïnat la formacion de divèrseis ensems d'estatuts e de foncionaments diferents: Lo territòri de Birobidjan tèn un estatut especiau decidit per Stalin coma tèrra d'acuèlh per lei Jusieus d'URSS. Cada subjècte de la Federacion garda 40% de sei ressorsas fiscalas per sei despensas de foncionament e d'investiment.
La Crimèa ocupada constituís una vila federala (Sebastòple) e una republica (rèsta de la peninsula).
Lengas
La lenga oficiala de la Federacion es lo rus. Coma mai de 80% de la populacion per lo pòble rus, aquela lenga es la principala de la Federacion e de seis institucions. Pasmens, totei lei republicas federalas an lo drech de definir sei lengas oficialas e un drech similar es autorizat de facto per lo rèsta dei subjèctes de la Federacion. Ansin, 27 autrei lengas an un estatut oficiau au nivèu locau e mai d'un centenau de lengas son regularament utilizadas per certanei minoritats etnicas. Certanei son menaçadas de disparicion.
Educacion
Lo taus d'alfabetisacion de Russia es quasi egau a 100% e lei populacions non russas son generalament bilingas. Entre 2003 e 2008, lei taus d'escolarizacion èran superiors a 90% e 85% deis enfants agantan l'escòla secondària. Lei diferéncias d'escolarizacion entre populacions masculinas e femeninas son feblas. L'ensenhament es devesit entre una escòla generala e una escòla d'especializacion.
Demografia
Après la Segonda Guèrra Mondiala e de pèrdas sovieticas d'aperaquí 27 milions de personas, la populacion agantèt tornarmai son nivèu d'avans la guèrra (aperaquí 111 milions d'abitants) en 1955. En 1992, agantèt son maximum amb 148,7 milions. Pasmens, après l'afondrament de l'URSS, divèrsei factors, coma la demenicion de la feconditat o de l'esperança de vida, an modificat e cambiat aquela dinamica demografica. Ansin, dempuei 1992, la populacion a demenit per agantar 143,0 milions d'abitants en 2012. Lo deficit naturau de naissanças es limitat per de movements d'imigracion dempuei d'ancians país sovietics.
Au nivèu etnic, en 2002, lei Rus representavan 80% de la populacion totala. Sièis autreis etnias tenián mai d'un milion d'abitants : lei Tatats (3,8%), leis Ucraïnians (2,0%), lei Bachkirs (1,1%), lei Chouvaches (1,1%), lei Chechèns (0,9%) e leis Armenians (0,8%).
La densitat de populacion es egala a 8 ab/km3 mai la reparticion de la populacion es fòrça inegala. Se situa magerament dins lei regions europèas. En 2002, dotze vilas tenián mai d'un milion d'abitants. Aquelei vilas se situan dins lei regions occidentalas e centralas. Lei principalei son Moscòu (11,7 milions d'abitants), Sant Petersborg (4,6 milions), Novossibirsk (1,4 milion), Nijni Novgorod (1,3 milion) e Iekaterinbourg (1,3 milion).
Agricultura e ressorsas minieras
thumb|right|Zonas agricòlas vèrs Rostov.
En 2004, l'agricultura representava 7 milions d'emplechs siá 9% de la populacion activa e 5% dau PIB rus. En causa dei condicions climaticas malaisadas, solament 10% dau territòri èra cultivat e existís una especializacion diferenta entre lo sud (cerealas) e lo nòrd (norrigatge). Dempuei la fin de l'URSS e la disparicion de l'ajuda de l'estat, l'agricultura russa a conegut un declin important e lo país dèu importar una partida importanta de sa norridura. Lo nivèu tecnologic es tanben limitat e lei rendements son donc mens importants que dins lei país d'Euròpa Occidentala. Pasmens, maugrat aquelei dificultats, Russia es un actor important per certanei produccions coma l'òrdi (1 reng mondiau), lo séguel (1), la civada (1), lo vira-soleu (1), la tartifla (2), lo caulet (3), lo blat (4), lo lach (5), la galinhala (5) e lei bovins (5).
Lei ressorsas minieras russas son fòrças importantas mai generalament d'accès malaisats en causa dau clima e de la distància entre la zona d'extraccion e d'utilizacion. D'en premier, lo sector deis idrocarburs èra lo premier mondiau en 2010 (petròli 1 reng ; gas 2 reng) e es un element primordiau de la creissença russa. D'autra part, Russia es tanben un productor major de metaus meme s'una partida gròssas dei ressorsas pòdon pas encara èstre esplechas.
Indústria
Dins leis annadas 2000, l'indústria representava aperaquí 37% dau PIB de Russia. Lo país tèn una estructura industriala vièlha eissida de l'URSS e quauquei sectors novèus fòrça modèrns. Lei sectors industriaus principaus son :
Rio do Sul
Rio do Sul es un es una vila de l'estat brasilièr de Santa Catarina.
Russia
Servicis
Lei servicis representavan aperaquí 56% dau PIB rus dins leis annadas 2000. Es un sector en créissença importanta gràcias a l'aparicion de classas mejanas mai e mai importantas. Sei sectors principaus son la distribucion granda e lo domeni dei bancas.
Recèrca
Gràcias a l'Empèri Rus e l'Union Sovietica, Russia a un eiretatge e una tradicion scientifics importants, especialament dins lei domenis militars, aeronautics e espaciaus. Pasmens, la crisi deis annadas 1990 a entraïnat l'emigracion d'un nombre gròs de cercaires e d'engenhaires e una demenicion dei mejans de recèrca. Dempuei 2000, una politica a donc acomençat per desvolopar tornarmai la recèrca russa a l'entorn de cinc tematicas definidas per lo govèrn : l'utilizacion melhora de l'energia, l'informatica, lei tecnologias espacialas, l'energia nucleara e la medecina. Una partida important d'aquel esfòrç es realizada per l'indústria militara que tèn d'estructuras scientificas importantas en causa de son ròtle primordiau dins l'economia sovietica.
Apartenéncia ais institucions internacionalas
La Federacion de Russia es considerat coma l'estat successor de l'Union Sovietica. Es un membre major de l'ONU amb l'estatut de membre permanent dau Consèu de Seguritat e lo país es donc un dei cinc estats possessors oficiaus de l'arma nucleara. Coma poissança economica importanta, es tanben membre dau G8, dau G20 e tèn de relacions especialas amb leis autrei poissanças economicas emergentas coma China, Índia e Brasil. En revènge, lo país es pas encara membre de l'OMC.